Ջեյմս Ուոթսոն

Ջեյմս Դյուի Ուոթսոն (, ), ամերիկացի կենսաքիմիկոս։ ԱՄՆ-ի Ազգային ԳԱ (1962), Արվեստների և գիտությունների ամերիկյան ակադեմիայի (1957), Դանիայի թագավորական ԳԱ (1962) անդամ։ Ավարտել է Չիկագոյի համալսարանը (1947)։ Աշխատել է Կոպենհագենի (1950-1951), Քեմբրիջի (1951-1953, 1955-1956) համալսարաններում, Կալիֆոռնիայի տեխնոլոգիական ինստիտուտներում (1953-1955)։ 1956 թվականից կենսաբանություն է դասավանդել Հարվարդի համալսարանում (1961 թվականից՝ պրոֆեսոր)։ 1962 թվականից ԱՄՆ-ի նախագահի խորհրդատուն է գիտության գծով։ 1968 թվականից՝ Քոլդ-Սփրինգ-Հարբորի (Նյու Յորքի նահանգ) քանակական կենսաբանության լաբորատորիայի տնօրեն։ Աշխատանքները հիմնականում վերաբերում են ԴՆԹ-ի կառուցվածքի, ՌՆԹ-ի դերի ուսումնասիրությանը սպիտակուցի կենսասինթեզի ժամանակ։ 1953 թվականին, Ֆրենսիս Քրիքի հետ միասին, առաջարկել է ԴՆԹ-ի տարածական կաոուցվածքի մոդել, որի շնորհիվ հնարավոր դարձավ առաջ քաշել վարկած ԴՆԹ-ի ինքնավերարտադրման (ռեպլիկացիա) մասին։ Ուսումնասիրել է նաև վիրուսների կառուցվածքը և դրանց դերը չարորակ նորագոյացությունների առաջացման ժամանակ։ Նոբելյան մրցանակ 1962 թվական, Ֆ․ Քրիքի, Մ․ Ուիլկինսի հետ միասին։

Ծանոթագրություններ 

Ամերիկացի կենսաքիմիկոսներ
Բժշկության կամ ֆիզիոլոգիայի բնագավառում Նոբելյան մրցանակի դափնեկիրներ
Նոբելյան մրցանակի դափնեկիրներ
Չիկագո քաղաքում ծնվածներ
Ամերիկացի նոբելյան մրցանակակիրներ
ԱՄՆ-ի գիտությունների ազգային ակադեմիայի անդամներ
Լոնդոնի թագավորական միության արտասահմանյան անդամներ
Ռուսաստանի գիտությունների ակադեմիայի արտասահմանյան անդամներ
Չիկագոյի համալսարանի շրջանավարտներ
Գիտական ռասիզմ
Ամերիկացի կենսաբաններ
Ամերիկացի կենդանաբաններ
Ամերիկացի բժիշկներ
Ամերիկացի քիմիկոսներ
Ամերիկացի ֆիզիկոսներ
Ակադեմիկոսներ
Հարվարդի համալսարանի դասախոսներ
ԽՍՀՄ ԳԱ իսկական անդամներ
ԽՍՀՄ ԳԱ արտասահմանյան անդամներ
Ամերիկացիներ իռլանդական ծագմամբ
Ամերիկացի աթեիստներ
Time-ի վարկածով «Տարվա մարդ» ճանաչվածներ